Is-Surmast Joseph Magri twieled Ħal Qormi fit-2 ta' Diċembru 1917 u beda l-karriera mużikali tiegħu bit-tagħlim tal-Klarinett. Ta' 14-il sena daħal fir-'Roval Malta Artillerv' bħala 'Bov' u sab postu fil-'Roval Artillerv (Malta) Band'. Fis-sena 1936 rebaħ l-ewwel premju fil-'Pupils Course' fir-'Roval Militarv School of Music' f'Kneller Hall fejn ħa l-ewwel premju bħala klarinettista kif ukoll il-'Cousin Memorial Medal'. F'dan l-istess kors, Magri ġie l-ewwel ukoll fl-Armonija u ħa l-ewwel premju fl-Instrumentazzjoni li għamluh bħala l-aħjar mużiċista tas-sena 1937. Magri reġa' ssieħeb mar-'Regimental Band' u fl-1938 deher għall-ewwel darba fil-pubbliku fil-Belt Valletta fejn ġie milqugħ tajjeb mill-pubbliku preżenti. Magri kien laħaq 'Band Sergeant' u kien ikkwalifika, wara eżami kompetitiv, biex jattendi kors ta' 3 snin għall-'Bandmaster' fl-R.M.S.M. Kneller Hall fejn sa l-1948 kien ġab id-Diploma mill-'Roval College of Music' bħala 'Bandmaster' fejn kien ġie offrut lilu banda Ingliża jew Skoċċiża. Iżda Mro. Magri pprefera r-'Regimental Band' tant li fl-1949 insibuh responsabbli mill-'R.A. (Malta) Band' sakemm rtira fl-1966. Fix-xena lokali, fl-1943 insibu lis-Surmast Magri bħala surmast/direttur tal-Banda 'Annunzjata' ta' Ħal Tarxien fejn minħabba l-impenn militari tiegħu kellu jinqata' minn dan is-servizz. Magri ingħaqad mas-Soċjetà Filarmonika 'Pinto', ta' belt twelidu, bħala Surmast/Direttur, liema kariga baqa' jżomm sal-1969 meta riira. Fost ix-xogħolijiet ta' Mro. Magri, insibu bosta kompożizzjonijiet korali fosthom il-famuża 'Malta War Requiem' li rebħitu bosta diplomi. Xogħol ieħor famuż hu 'An Ode to St. Paul's' , Miktuba għall-okkażjoni tal-festi li kienu saru għaċ-Ċelebrazzjonijiet Ċentinarji ta' San Pawl fl-1960 u li kienet indaqqet b'suċċess mill-Banda Nazzjonali u mill-King's Own. Fl-okkażjoni ta' l-10 Anniversarju tal-'Chorus Melitensis' kien inawgura xogħol ieħor, 'Te Deum' f'kunċert li kien sar fit-Teatru Manoel. Mhux possibli li nibqa' nsemmi l-bosta xogħlijiet li Mro. Magri kkompona minħabba spazju, iżda ma nistax ma nsemmiex 'Hvmn of Praise', 'Malta G.C.', 'Vittorjuża' u 'Marian Cantata'. Dawn u bosta kompożizzjonijiet oħra huma xhieda qawwija tas-sehem li ta Mro. Magri fil-qasam mużikali u li bla dubbju ser jibqa' msemmi fl-istorja mużikali ta' pajjiżna. Għaqda Mużikali Marija Annunzjata' — Tarxien 53